
DETECCION TA NA E 
PUNTA DI BO DEDE 


Bo salud ta importante! e 
Tuma un momento pa 
haci auto-examinacion. 
Deteccion trempan rr 


por salba bida. rm sai 
A OCTOBER 


AN LUNA DI CONSCIENTISACION DI 


AN CANCER NA PECHO 


#closethecaregap 

Cuelyn Wever-Croes 


PROME MINISTER 


PELICULA ‘OTRO BANDA DI E CAM' 


Riba 18 di october, Dia Nacional Contra Traficacion di Hende, 
Prome Minister tawata presente na e premiere di e pelicula 
‘Otro Banda di e Cam’ cu a wordo pasa den e salanan di 
Gloria Imax. 


‘Otro banda di e cam’, ta un pelicula cortico cu ta parti di e 
campafia di conscientisacion ‘Habri bo wowo' cu a keda lansa 
na mei 2021. Prome Minister a indica cu Gobierno di Aruba 
ta comprometi pa combati e crimen di trafficacion di hende , y 
p'esey tambe ta importante pa atende e tema aki. 


CONTINUACION DI E PROYECTO 
EDUTECH FUND 


Durante un conferencia di prensa di FUTURA, Prome Minister 
hunto cu Minister Endy Croes a anuncia e continuacion di 
e proyecto EduTech Fund. Despues di un aña sumamente 
exitoso caminda 12 scol rond di Aruba a gana pa nan proyecto 
piloto di innovacion, Gobierno di Aruba a dicidi pa sigui cu e 
proyecto aki pa un aña mas. 

Pa haci esaki posibel, Ministerio d Asuntonan General a pone 
disponibel e suma di Awg 400 mil. Prome Minister ta invita tur 
scol pa bishita e website www.edutecharuba.org, pa por haya 
informacion y aplica pa ta parti di e proyecto di innovacion 
importante aki. 


GOBIERNO TA PRESENTA UN 
PRESUPUESTO CU FONDO ADICIONAL 


Recientemente, Gobierno di Aruba a organisa un conferencia 
di prensa extraordinario pa informa comunidad di Aruba 
riba e resultado positivo di e maneho financiero estricto y 
responsabel, cu Gabinete Wever-Croes ta bin ta hibando. 


Pa prome biaha den historia di pais Aruba, por anuncia 
y comparti cu pueblo e bon noticia, cu Gobierno a entrega 
un presupuesto supletorio pa 2023, cu entrada adicional di 
25 miyon florin. Esaki sigur ta danki na e bon trabou di tur 
ministerio cu a bin ta traha incansabel na bienestar di pais 
Aruba. 

LO INVERTI DEN DIFERENTE PROYECTO 


Durante un conferencia di prensa extraordinario di Gobierno, 
basa riba e bon noticia di e entrada adicional di 25.1 miyon 
florin cu tin disponibel riba presupuesto supletorio pa 2023, a 
duna oportunidad na cada minister pa splica con nan lo aloca 
e fondo extra den nan ministerio. 


Prome Minister a elabora tambe riba e nota di cambio aki 
(najaarsnota) y e cambionan pa su ministerio. Prome Minister a 
expresa dita sumamente orguyoso, no solamente di coleganan 
minister, sino specialmente tambe di e profesionalnan cu 
a demostra cu e maneho cu Gobierno ta hibando riba nan 
conseho, ta e maneho indica pa hiba pais Aruba dilanti. 


E PROYECTO DI PLAN DI MAYOR 
A BIRA REALIDAD 


Prome Minister tabata presente, hunto cu Minister Rocco 
Tjon, na Centro pa Hoben y Famia, na unda a tuma luga e 
“soft opening” di e Loket di Plan pa Mayor. 

E Plan di Mayor lo bin cu e obligacion na mayornan, ora di 
separa, pa tin un plan di con ta bay atende cu e muchanan. 
No mas loke hues of voogdijraad ta bin cu ne, sino un plan cu 
e mayornan ta sostene y duna tur di nan mes pa bienestar di 
e muchanan. 


Prome Minister ta gradici tur esnan cu a haci e proyecto aki 
un realidad. E mandatario ta gradici Minister Rocco Tjon pa 
a duna tur di su banda pa e proyecto aki continua, y Michella 
Steenvoorde-Lacle cu ta e motor tras di proyecto aki. 


E DI DOS ‘SUB NATIONAL ISLAND 
JURISDICTION CONFERENCE” 


Prome Minister Evelyn Wever-Croes tabata presente na 
Universidad di Aruba pa atende e di dos ‘Sub National Island 
Jurisdiction Conference’. Durante su discurso, Prome Minister 
a indica cu Aruba, mey mey di tur otro crisis, ta atendiendo 
cu e crisis di cambio climatico cu tin retonan grandi, y cu ta 
importante pa tin un Gobierno cu vision, pa asina por atende 
miho cu e tematica aki. 


Gobierno a institui e comision ‘Climate Change Council, 
encabesa pa Minister Ursell Arends cu ta encarga pa bin 
cu proposicionnan, di con ta bay atende cu e problematica 
aki. Ministerio di Infastructura, tambe ta adaptando e leynan, 
reglanan, y diferente maneho pa atende cu cambio climatico. 

REGLA PRESUPUESTARIO ORA TA TRATA DI 


“MEEVALLERS” 
50% DI E PLACA MESTER BAY NA DEBE, Y 50% POR BAY NA 
INVERSION DEN PROYECTONAN 


Pa loke ta e fondo adicional den presupuesto supletorio 2023, Prome 
Minister a duna un splicacion amplio riba e regla di presupuesto den caso 
di “meevallers”. Manera por a nota den prensa, oposicion ta cuestionando 
unda pa inverti e placa. 


Prome Minister a indica, cu oposicion conoce e reglanan presupuestario 
hopi bon, y sa cu Gobierno pa regla no por inverti e placa aki den AZV, 
onderstand, y of salario, manera nan ta indica. Gabinete Wever-Croes 
Il, semper a hiba un maneho financiero responsabel, y hamas lo actua 
contra regla, y p'esey lo aloca e placa adicional aki, na unda regla ta 
stipula. 

Amara Moduro 


MINISTER 

Extra surplus ta wordo 
uza pa baha debe y pa 
haci extra inversion 
conforme reglanan 
presupuestario 

Continuacion PRESUPUESTO 2021 TA CAMBIA E RUMBO.... 

NOTA DI FIN DI AÑA 2023 Y SEGUNDO CAMBIO 
DI PRESUPUESTO 2023 

Gobierno di Aru 


Aña pasa na september 2022, Minister Maduro di Finansa a 
expresa cu Presupuesto 2023 ta uno historico ya cu e ta e 
prome presupuesto cu despues di 15 aña di tempo ta wordo 
entrega na tempo, y ta e prome presupuesto cu despues di 
hopi aña ta bay conoce un surplus. A medida cu e aña ta pasa 
por mira cu Presupuesto 2023 ta cambia e rumbo den finansa 
publico na Aruba den cual un maneho financiero serio ta resalta 
y ta resulta den extra surplus ta wordo uza pa baha debe y pa 
haci extra inversion conforme reglanan presupuestario. 


PRESUPUESTO 2023 TA CONTA CU 3 NOVUM 

Maneho financiero serio a hiba na mehoracion di e ciclo 
presupuestario di Pais Aruba. Asina nos por mira cu den 
Presupuesto 2023 tin 3 novum, pa prome biaha tin un surplus 
despues cu Aruba a conoce deficitnan grandi, a introduci un 
'Nota di Comienso di Aña' pa asina Parlamento hopi tempran 
den aña por tin un bon bista di cambionan den ehecucion di 
e Presupuesto 2023, y ta aplica pa prome biaha e maneho di 
'meevaller,' den cual e resultado financiero riba e surplus di 
1% di GDP por wordo destina 50% pa paga debe y 50% pa 
extra inversion. Ta cambionan grandi cu a wordo logra debi na 
trabou serio den ekipo y na un manera structura. 


UN SURPLUS MAS GRANDI CU 1% DI GDP 

Den aña Presupuestario 2023 ta prome biaha despues di hopi 
decada cu ta logra un surplus den un presupuesto di Pais 
Aruba. E resultado financiero ta hiba na un surplus di 1.8% di 
GDP cu ta 0.8% mas cu e 1% di GDP cu a keda acorda como 
norma financiero pa aña 2023. 


Conforme e Protocol entre Aruba y Hulanda di aña 2018 cu ta 
contene normanan financiero pa yega na un finansa publico 
sostenibel, tur resultado financiero cu ta riba e surplus di 1% 
di GDP, por wordo uza 50% pa paga debe y 50% pa haci extra 

inversion. Esaki ta wordo yama e maneho di 'meevaller.' 


E MANEHO DI 'MEEVALLER' 

Den Presupuesto 2023 ta e prome biaha cu e maneho di 
'meevaller' ancra den e Protocol di aña 2018 entre Aruba y 
Hulanda pa yega na finansa publico sostenibel, ta wordo 
ehecuta. Esaki ta significa cu e resultado financiero riba e 
surplus di 1% di GDP por wordo uza 50% pa paga debe y 50% 
pa inversion. E resultado ta 1.8% di GDP, pues di e 0.8% cu ta 
ekivalente na 50.2 miyon florin, e mita cu ta 25.1 miyon florin 
por bay na baha e debe di Pais Aruba, y e otro 25.1 miyon 
florin por bay na extra inversion. 


MANEHO STRUCTURA DI INVERSION 

Gobierno ya caba pa 3 aña presupuestario ta trahando cu 
un lista aproba di inversionnan cu ta wordo selecta pa un 
Comision special di Departamento Economico y Departamento 
di Finansa. E Comision ta percura pa inversionnan cu ta bin 
na remarca pa wordo ehecuta, ta necesario, tecnicamente por 
wordo ehecuta y ta duradero. 


E 25.1 miyon florin cu ta bira disponibel conforme e reglanan 
presupuestario, lo wordo destina pa ehecuta 15 proyecto cu ta 
riba e lista di inversion cu a pasa e evaluacion di e Comision 
special di Departamento Economico y Departamento di 
Finansa. 


Door di atende na un manera structura cu e inversionnan 
necesario ta evita cu fondonan ta wordo destina na inversionnan 
cu ta 'ad hoc' of cu no ta contribui na e bienestar general di 
Pueblo di Aruba. Den Presupuesto 2023 y den e Nota di Fin di 
Aña 2023, tin e listanan di e inversionnan cu por wordo ehecuta 
cu e suma total di 47 miyon florin cu ta disponibel pa inversion 
den aña 2023. MN 

MINISTER 


STUDIANTENAN DI 
UA CU ESTUDIO RIBA 
OBESIDAD NA ARUBA 


Awe mainta Minister Dangui Oduber a ricibi bishita di tres 
studiante di Universidad di Aruba, di e facultad di (OGM) 
Organization, Governance and Management. Nan a bin di 
bishita pa haya mas informacion tocante e maneho cu ta hiba 
na ministerio di salud publico en conexion cu prevencion. 
Tambe pa haya informacion di e parti financiero di salubridad 
na Aruba. 


Minister Oduber a haya e oportunidad pa informa y intercambia 
informacion tocante proyectonan importante andando pa loke 
ta e plan di prevencion pa nos cuidadanonan. 


E studiantenan ta haciendo nan estudio ariba e topico di 
“Obesidad na Aruba”. Aruba ta conoci pa tin un porcentahe 
halto di obesidad, locual ta un topico cu ministerio di salud 
publico ta trahando hopi duro ariba dje pa asina por yega na tin 


un pueblo saludabel y pa mantene e fondo di AZV sostenibel. 


Minister Oduber a menciona diferente proyectonan y tambe 
diferente organisacion cu tin actualmente na Aruba, cu ta 
trahando ariba mehoracion di pueblo su salud. Instancianan 
manera Aruba Healthy Lifestyle Center, Scol Saludabel, Jump 
18, Improving Lives Together, pa menciona un par. Pronto 
tambe lo lansa un aplicacion nobo cu yama Health App. 


Minister Dangui Oduber a finaliza bisando cu e ta admira 
studiantenan cu ta bin cu iniciativa y cu ta scohe e sorto di 
topiconan aki pa nan proyecto di scol. 


Topiconan importante manera di obesidad y prevencion den e 
salud publico na Aruba. Minister a duna nan danki y deseanan 
tur cos bon pa cu nan estudio. MN 

CONFERENCIA DI PRENSA 
DI GOBIERNO DI ARUBA 


Gabinete Wever-Croes y 


Tur dialuna y diahuebs | 10:00 am 

MINISTER 


MINISTER ENDY CROES | saboria e dushi 
A ASISTI NA E APERTURA >. pe 


bl È A 
Recientemente, Minister di Enseñansa y Deporte Endy Croes 
hunto cu colega Minister Geoffrey Wever y demas invitadonan 
a asisti na e apertura di Street Bites Restaurant situa na 

Bushiri Karting Speedway. 


Un anochi ameno unda por a saboria e dushi platonan di 
e restaurant. Street Bites ta brinda delicianan culinario di 
diferente parti di mundo, ofreciendo un fusion di gusto y 
tradicion. Despues di purba e platonan exkisito di Street Bites 
Restaurant, Minister Endy Croes hunto cu colega Minister 
Geoffrey Wever a subi e pistanan di Go Kart pa dal un careda. 


Finalmente, Minister Endy Croes ta felicita ful e team di Street 
Bites cu e bunita restaurant aki cu tremendo plato y servicio. 
| Alabes, ta desea nan hopi exito y ta invita Pueblo di Aruba pa 
MÍ pasa saboria nan dushi platonan. MN 

A HIBA PALABRA NA E CEREMONIA DI APERTURA DI E DI 


OCHO EDICION DI FITVILLE 
CARIBBEAN CHAMPIONSHIP 2023 


Durante fin di siman, a tuma luga e di ocho (8) edicion di Fitville 
Caribbean Championship organisa pa Functional Fitness 
Federation Aruba. Minister Endy Croes tabata presente 
acompaña pa su kerida esposa Dilaila Croes. 


Un total di 80 atleta tanto local como internacional di, entre 
otro, Colombia, Curacao, Suriname, USA, Brasil y Hungaria a 
competi den e campeonato di crossfit. Minister Endy Croes a 
hiba palabra na e ocasion special aki unda el a enfatisa riba e 
balornan olimpico manera amistad y respect cu ta algo cu nos 
mester tene presente. 


Nos mester duna contenido na e balornan aki. “Tin respet pa 
bo mes, respet pa otro, respet pa e reglanan di competencia y 


respet pa e deporte”, Minister Endy Croes a expresa. 


Deporte ta sano y e ta crea un miho persona pa sociedad, 
pa e motibo aki nos ta sostene deporte den su totalidad. 
Commandant di Marinierskazerne Sr. Tim van Wijk tambe a 
hiba palabra e mainta aki. 


Por ultimo, Minister Endy Croes ta felicita e organisadonan 
Sr. Wil Erasmus y henter su team y e boluntarionan cu un 
competencia bon organisa y sumanente exitoso. Tambe, 
mandatario di Deporte ta gradici Marinierskazerne pa nan 
colaboracion den e evento deportivo aki. Pabien na e 
ganadonan! Cu deseo, disciplina, dedicacion y determinacion 
ta logra. MN 

Recientemente, Minister di Labor Glenbert Croes a anuncia cu 
Departamento di Progreso Laboral (DPL), den cooperacion cu 
Departamento di Asuntonan Social (DAS) y Centro di Hoben 
y Famia, lo inicia cu un trayecto pa inverti den capacitacion 
di cada participante pa asina engrandece nan conocimento, 
facilitando pa nan, e proceso pa drenta e mercado laboral. 


Den cuadro di e proyecto aki, a entrevista sra. Yvonne 
Bermudes di Centro pa Hoben y Famia pa duna un splicacion 
cortico riba e proyecto importante aki. Sra Bermudes a splica 
cu Centro di Hoben y Famia ta un departamento preventivo 
di DAS, cu tambe ta colaborando cu e proyecto piloto aki. Pa 
cu esaki, Departamento di Asunto Social y Departamento di 
Progreso Laboral a inicia cu algun sesionnan interesante pa 
ofrece tur esnan cu ta buscando trabou. 


Sra Bermudes ta invita tur esnan den necesidad pa un trabou 
pa inscribi na DPL pa asina por asisti na e sesionnan aki y 
sifia un tiki mas di con pa traha riba desaroyo personal, para 
keto na tur e facetanan cu tin mester y cu ta importante pa nan 
cu ta buscando trabou, pa ta miho prepara na momento di un 
entrevista. 


Centro di Hoben y Famia lo provee na e sesion piloto aki, 2 
facilitador cu lo ta forma parti di e sesionnan piloto aki, cu lo 
splica y duna informacion importante, yudando asina tur esnan 
cu ta buscando trabou pa tin un trayecto exitoso. 


MINISTER 


CENTRO DI 
TAMBE TA 
FORMA PARTI DI 
E PROYECTO 
PILOTO HUNTO 
CU DPL Y DAS 


Un workshop cu lo tin un duracion di 5 siman cu diferente 
facilitadornan, cu ta bay enfoca riba preguntanan cardinal 
manera “ken mi ta, kico mi kier, kico mi por, kico mi ta gusta” 
pues un retrospecto personal profundo pa yuda e participante 
descubri su talento y cualidadnan. Pero durante e curso tambe 
lo instrui e cursistanan riba nan debernan como tambe nan 
derechonan laboral. 


Na final di e curso tur participante lo ricibi un certificado di 
reconocimento. Pero mas importante cu esaki, e cursista lo 
culmina e trayecto aki cu un satisfaccion personal enorme. 


Pa e mandatario encarga cu Labor, e iniciativa aki ta 
sumamente importante pasobra manera el a splica: “cu a 
pesar cu desempleo ta bahando na Aruba, nos kier haci cada 
empeño pa cualkier persona cu ta buscando y no ta hayando 
trabou. Nos kier yud'e haya trabou y nos kier yud'e keda cu un 
trabou. Y nos mester pa nos yiunan di tera ta e protagonista, 
ta e actornan principal den e progreso economico y progreso 
laboral di nos Pais.” 


Na final di e Trayecto pa Progreso Personal y Laboral, durante 
cual cursistanan a ricibi training tambe riba con presenta su 
mes durante un entrevista di trabou, DPL lo percura pa cada 
un cursista haya entrevista cu mas cu un dunado di trabou. Y 
Minister Glenbert Croes ta sigur cu danki na e trayecto aki, e 
cursistanan lo haya y keda cu un trabou tambe. Rm 

Den bataya contra cancer, 
forsa y speransa ta uni nos tur. 


Hunto nos por vence e desafio aki. 


Keda fuerte, sigui kere, 
y laga bo animo inspira otro. 
Bo no ta so den e lucha aki. 


#closethecaregap 


DETECCION TA NA E 
PUNTA DI BO DEDE 


À 
A uto-examinacion ta un viahe 


personal di forsa y speransa den e 
prevencion di e malesa canser. 


E ta un demostracion poderoso di 
amor propio, un recordatorio cu bo ta 
tene e yabi pa deteccion tempran y un 
futuro mas saludabel. 


Cada control ta un testigo di bo 
curashi y un fuente di inspiracion pa 
otro. 


Brasa e momento aki como un 
declaracion di bo forsa interno y 
determinacion, sabiendo cu bo nunca 
ta so den e proceso aki. Corda 
semper, deteccion ta na e punta di bo 
dede. 


2023 ANA DI UNION Y POSITIVISMO! 


